****

Tlačová správa

29. novembra 2021, Bratislava

Minister zdravotníctva SR Vladimír Lengvarský spolu s vedúcou kancelárie ministra Vierou Adamovou dnes navštívil neurorehabilitačnú nemocnicu, ktorá bola otvorená 7. septembra 2021 v Bratislave.

V sprievode vedenia nemocnice si prezrel jednotlivé ambulancie, rehabilitačné sály, porozprával sa s personálom i s niektorými pacientami.

**SANOM predstavuje v podmienkach slovenského zdravotníctva novú špecializovanú nemocnicu v odbore fyziatrie, balneológie a liečebnej rehabilitácie (FBLR), ktorej ambíciou je poskytovanie** liečebnej starostlivosť s hospitalizáciou v trvaní 1 až 3 mesiace i ambulantnú liečbu prostredníctvom súčasných trendov v tejto oblasti a najmodernejšieho robotického vybavenia.

Rehabilitácia je zameraná najmä na ochorenia centrálneho nervového systému, ochorenia periférneho nervového systému, poúrazové stavy, stavy po operáciách chrbtice a iných neurochirurgických zákrokoch, stavy po operáciách a náhradách váhonosných kĺbov, stavy po amputáciách končatín, vertebrogénne ochorenia chrbtice, degeneratívne ochorenia kĺbov a lymfedémy.

**Kontakt:**

PhDr. Dagmar Krepopová

dagmar.krepopova@sanom.sk

0905 248 932

[www.sanom.sk](http://www.sanom.sk)

<https://www.facebook.com/sanombratislava/>